ᱥᱮᱱ ᱚᱣᱟᱨᱱ

ᱥᱮᱱ ᱚᱣᱟᱨᱱ (᱑᱓ ᱥᱮᱯᱴᱮᱢᱵᱚᱨ ᱑᱙᱖᱙ - ᱔ ᱢᱟᱨᱪ ᱒᱐᱒᱒) ᱫᱚ ᱚᱥᱴᱨᱮᱞᱤᱭᱟᱱ ᱢᱤᱫ ᱠᱨᱤᱠᱮᱴᱟᱨ ᱡᱟᱸᱦᱟᱸᱭ ᱫᱚ ᱚᱥᱴᱨᱮᱞᱤᱭᱟᱱ ᱡᱟᱹᱛᱤᱭᱟᱹᱨᱤ ᱫᱚᱞ ᱨᱮᱱ ᱠᱮᱯᱴᱮᱱ ᱦᱚᱸᱭ ᱛᱟᱸᱦᱮᱸᱠᱟᱱᱟ᱾ ᱩᱱᱤ ᱫᱚ ᱠᱨᱤᱠᱮᱴ ᱱᱟᱜᱟᱢ ᱨᱮᱱ ᱥᱮᱨᱟ ᱵᱳᱞᱟᱨ ᱢᱮᱱᱛᱮ ᱦᱚᱸ ᱠᱚ ᱵᱟᱰᱟᱭᱮᱭᱟ᱾ ᱑᱙᱙᱔ ᱥᱮᱨᱢᱟ ᱨᱮ ᱥᱮᱱ ᱚᱣᱟᱨᱱ ᱣᱤᱡᱽᱰᱮᱱ ᱠᱨᱤᱠᱮᱴᱟᱨᱥ ᱮᱞᱟᱢᱱᱟᱠ ᱨᱮ ᱥᱮᱨᱢᱟ ᱥᱮᱨᱟ ᱣᱤᱡᱽᱰᱮᱱ ᱠᱨᱤᱠᱮᱴᱟᱨ ᱦᱤᱥᱟᱹᱵᱛᱮᱭ ᱱᱤᱨᱵᱟᱪᱤᱛᱚ ᱞᱮᱱᱟ᱾ 

ᱚᱣᱟᱨᱱ ᱫᱚ ᱞᱮᱸᱜᱟ ᱛᱤ ᱤᱥᱯᱤᱱᱟᱨ ᱵᱳᱞᱟᱨᱮ ᱛᱟᱸᱦᱮᱸᱠᱟᱱᱟ᱾ ᱚᱨ ᱞᱟᱛᱟᱨ ᱰᱟᱣᱱ ᱨᱮᱭ ᱵᱮᱴᱤᱝ ᱮᱜ ᱛᱟᱸᱦᱮᱸᱱᱟ᱾ 

᱒᱐᱑᱓ ᱥᱮᱨᱢᱟ ᱨᱮ ᱟᱭᱥᱤᱥᱤ ᱠᱨᱤᱠᱮᱴ ᱦᱚᱞ ᱚᱵᱽ ᱯᱷᱮᱢ ᱦᱤᱥᱟᱹᱵᱛᱮ ᱥᱮᱱ ᱚᱣᱟᱨᱱ ᱠᱚ ᱵᱟᱪᱷᱟᱣ ᱞᱤᱫᱤᱭᱟ᱾ 

 ᱴᱮᱥᱴ ᱜᱟᱛᱮ ᱡᱤᱭᱚᱱ 
ᱥᱤᱧᱚᱛ ᱵᱤᱨᱩᱫᱷ ᱑᱙᱙᱒ ᱥᱮᱨᱢᱟ ᱨᱮᱱᱟᱜ ᱒ ᱡᱟᱱᱩᱣᱟᱨᱤ ᱢᱟᱹᱦᱤᱛ ᱨᱮ  ᱴᱮᱥᱴ ᱜᱟᱛᱮ ᱛᱟᱞᱟ ᱛᱮ ᱡᱮᱜᱮᱛᱟᱹᱨᱤ ᱜᱟᱛᱮ ᱨᱮᱭ ᱯᱷᱮᱰ ᱞᱮᱱᱟ᱾ ᱑᱔᱕ ᱜᱚᱴᱟᱝ ᱴᱮᱥᱴ ᱜᱟᱛᱮ ᱨᱮ ᱒᱗᱓ ᱜᱚᱴᱟᱝ ᱤᱱᱤᱝᱥ ᱨᱮ ᱩᱱᱤ ᱫᱚ ᱗᱐᱘ ᱜᱚᱴᱟᱝ ᱣᱤᱠᱮᱴᱮ ᱦᱟᱛᱟᱣ ᱞᱮᱫᱟ᱾ ᱚᱱᱟ ᱥᱟᱶ ᱞᱟᱛᱟᱨ ᱰᱟᱣᱱ ᱨᱮ ᱵᱮᱴᱤᱝ ᱯᱷᱮᱰ ᱠᱟᱛᱮ ᱑᱙᱙ ᱤᱱᱤᱝᱥ ᱨᱮ ᱑᱒ ᱜᱚᱴᱟᱝ ᱦᱟᱯᱷ ᱥᱮᱧᱩᱴᱤᱭ ᱠᱚᱨᱟᱣ ᱟᱠᱟᱫᱟ᱾ 

 ᱢᱤᱫ ᱢᱟᱦᱟᱸᱨᱤ ᱜᱟᱛᱮ ᱡᱤᱭᱚᱱ 
ᱢᱤᱫ ᱢᱟᱦᱟᱸᱨᱤ ᱜᱟᱛᱮᱨᱮ ᱒᱙᱓ ᱜᱚᱴᱟᱝ ᱣᱤᱠᱮᱴᱮ ᱦᱟᱛᱟᱣ ᱞᱮᱫᱟ᱾ ᱩᱱᱤᱭᱟᱜ ᱟᱹᱰᱤ ᱵᱷᱟᱹᱜᱤ ᱵᱳᱞᱤᱝ ᱠᱟᱠᱷᱟᱱᱟᱜ ᱛᱮ ᱑᱙᱙᱙ ᱥᱮᱨᱢᱟ ᱨᱮ ᱚᱥᱴᱨᱮᱞᱤᱭᱟ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴ ᱠᱟᱯ ᱠᱚ ᱡᱤᱛᱟᱹᱣ ᱞᱮᱱᱟ᱾ ᱑᱙᱙᱖ ᱥᱮᱨᱢᱟ ᱨᱮ ᱦᱚᱸ ᱨᱟᱱᱟᱨᱥ ᱟᱯ ᱫᱚᱞ ᱨᱮᱱ ᱦᱚᱸ ᱥᱚᱦᱮᱫᱮ ᱛᱟᱸᱦᱮᱸᱠᱟᱱᱟ ᱚᱣᱟᱨᱱ᱾ 

 ᱴᱤ ᱒᱐ ᱜᱟᱛᱮ ᱡᱤᱭᱚᱱ 
ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱠᱷᱚᱱ ᱫᱩᱽᱩᱯ ᱠᱟᱛᱮ ᱥᱮᱱ ᱚᱣᱟᱨᱱ ᱟᱭᱯᱤᱮᱞ ᱟᱨ ᱵᱤᱜᱽ ᱵᱮᱥ ᱨᱮ ᱴᱤ ᱒᱐ ᱜᱟᱛᱮᱭ ᱮᱛᱦᱚᱵ ᱞᱮᱫᱟ᱾ ᱩᱱᱤᱭᱟᱜ ᱢᱩᱬᱩᱛ ᱛᱮᱜᱮ ᱟᱭᱯᱤᱮᱞ ᱨᱮ ᱨᱟᱡᱚᱥᱛᱷᱟᱱ ᱨᱚᱭᱮᱞᱥ ᱢᱤᱫ ᱫᱷᱟᱣ ᱠᱚ ᱪᱟᱢᱯᱤᱭᱚᱱ ᱞᱮᱱᱟ᱾ ᱒᱐᱑᱓ ᱥᱮᱨᱢᱟ ᱨᱮ ᱩᱱᱤ ᱵᱤᱜᱽ ᱵᱮᱥ ᱜᱟᱛᱮ ᱠᱟᱛᱮ ᱡᱚᱛᱚ ᱞᱮᱠᱟᱱ ᱠᱨᱤᱠᱮᱴ ᱜᱟᱛᱮᱭ ᱵᱟᱹᱜᱤ ᱞᱮᱫᱟ᱾ 

 ᱵᱚᱞ ᱚᱵᱽ ᱫᱟ ᱥᱮᱧᱩᱨᱤ 
᱑᱙᱙᱓ ᱥᱮᱨᱢᱟ ᱨᱮ ᱢᱟᱭᱤᱠ ᱜᱮᱴᱤᱝ ᱡᱟᱸᱦᱟᱸ ᱵᱚᱞ ᱠᱟᱛᱮᱭ ᱟᱣᱴ ᱞᱤᱫᱤᱭᱟ ᱚᱱᱟᱜᱮ ᱥᱚᱛᱟᱵᱫᱤ ᱥᱮᱨᱟ ᱵᱚᱞ ᱦᱤᱥᱟᱹᱵᱛᱮ ᱠᱚ ᱞᱮᱠᱷᱟᱭᱟ᱾ 

 ᱥᱤᱨᱯᱟᱹ ᱠᱚ 
᱒᱐᱐᱐ ᱥᱮᱨᱢᱟ ᱨᱮ ᱥᱚᱛᱟᱵᱫᱤ ᱨᱮᱱᱟᱜ ᱥᱮᱨᱟ ᱚᱥᱴᱨᱮᱞᱤᱭᱚ ᱠᱨᱤᱠᱮᱴ ᱵᱳᱨᱰ ᱫᱚᱞ ᱨᱮᱠᱚ ᱥᱮᱞᱮᱫ ᱞᱤᱫᱤᱭᱟ᱾ ᱒᱐᱐᱗ ᱥᱮᱨᱢᱟ ᱨᱮ ᱥᱮᱱ ᱚᱣᱟᱨᱱ ᱥᱟᱶ ᱥᱨᱤᱞᱚᱝᱠᱟᱱ ᱠᱨᱤᱠᱮᱴᱟᱨ ᱢᱩᱛᱛᱤᱭᱟ ᱢᱩᱨᱟᱞᱤᱫᱷᱚᱨᱚᱱ ᱟᱜ ᱢᱟᱹᱱ ᱞᱟᱹᱜᱤᱛ ᱚᱥᱴᱨᱮᱞᱤᱭᱟ-ᱥᱨᱤᱞᱚᱝᱠᱟ ᱴᱮᱥᱴ ᱥᱤᱨᱤᱡᱽ ᱨᱮᱱᱟᱜ ᱧᱩᱛᱩᱢ ᱚᱣᱟᱨᱱ-ᱢᱩᱨᱟᱞᱤᱫᱷᱚᱨᱚᱱ ᱫᱚᱦᱚ ᱦᱩᱭᱞᱮᱱᱟ᱾ 

 ᱜᱟᱛᱮ ᱵᱟᱹᱜᱤ 
᱒᱐᱐᱗ ᱥᱮᱨᱢᱟ ᱨᱮ ᱥᱤᱰᱱᱤ ᱠᱨᱤᱠᱮᱴ ᱜᱨᱟᱣᱱᱰ ᱨᱮ ᱠᱨᱤᱠᱮᱴ ᱜᱟᱛᱮ ᱠᱟᱛᱮ ᱜᱟᱴᱮᱭ ᱵᱟᱹᱜᱤ ᱞᱮᱫᱟ᱾ 

 ᱜᱩᱨ 
᱒᱐᱐᱒ ᱥᱮᱨᱢᱟ ᱨᱮᱱᱟᱜ ᱔ ᱢᱟᱨᱪ ᱥᱮᱱ ᱚᱣᱟᱨᱱ ᱦᱟᱨᱴ ᱮᱴᱟᱠ ᱠᱟᱨᱚᱱᱛᱮᱭ ᱵᱚᱸᱜᱟᱛᱟᱞᱟᱭᱮᱱᱟ᱾ ᱜᱩᱨ ᱚᱠᱛᱚᱨᱮ ᱟᱭᱟᱜ ᱵᱚᱭᱚᱥ ᱦᱩᱭ ᱞᱮᱱ ᱛᱟᱭᱟ ᱕᱒ ᱥᱮᱨᱢᱟ᱾ 

 ᱥᱟᱹᱠᱷᱭᱟᱹᱛ 
ᱛᱷᱚᱠ:ᱠᱨᱤᱠᱮᱴᱟᱨ